b'\n_START_ARTICLE_\nJanko Jane\xc5\xbei\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nJane\xc5\xbei\xc4\x8d je kon\xc4\x8dal me\xc5\xa1\xc4\x8dansko \xc5\xa1olo v Ljubljani. Po kon\xc4\x8dani \xc5\xa1oli je v tridesetih letih 20. stoletja deloval v prosveti in zadru\xc5\xbeni\xc5\xa1tvu v \xc5\xa1entakobski okolici na Koro\xc5\xa1kem. Po koncu druge svetovne vojne je sodeloval pri obnavljanju slovenskih organizacij. Med drugim je bit tudi soustanovitelj Narodnega sveta koro\xc5\xa1kih Slovencev, od leta 1949 do 1961/62 tudi njegov podpredsednik ter 1954-59 odgovorni urednik glasila Na\xc5\xa1 tednik. V letih 1956 do 1961 je koro\xc5\xa1ke slovenske kmete zastopal v de\xc5\xbeelni kmetijski zbornici. V doma\xc4\x8di ob\xc4\x8dini je bil dolgoletni predsednik slovenske posojilnice ter od 1950 do 1973 ob\xc4\x8dinski odbornik in 6 let \xc5\xa1entjakobski pod\xc5\xbeupan.'